மெழுகுவத்தி

மெழுகுவத்தி என்பது முதன்முதலில் ஆடு, மாடு முதலியவற்றின் கொழுப்பிலிருந்து மெழுகுவத்தி செய்துவந்தனர். பின்னர் தேன் மெழுகு,பாரபின் மற்றும் திமிங்கலத்தின் கொழுப்பிலிருந்து கிடைக்கும் எண்ணெய் இவற்றை மெழுகுவத்தி செய்ய அதிக அளவில் பயன்படுத்தத் தொடங்கினர்.மெழுகுவத்தியில் திரியொன்று சற்று நீண்டு வெளியே தெரியுமல்லவா? மெல்லிய பருத்தி நூல்களைத் திரித்து ஒன்றாகச் சேர்த்தும் சணலிலிருந்தும் ஒருவகை நாணல் தட்டையிலிருந்தும் திரியைச் செய்வார்கள். அச்சின் நடுவில் திரியை வைத்து உருகிய மெழுகை அதில் ஊற்றுவார்கள். இது கெட்டியானதும் மெழுகுவத்தி உருவாகும். இன்று அச்சு முறையில் மெழுகுவத்திகளைப் பல நிறங்களிலும் பல அழகிய வடிவங்களிலும் செய்துவிற்கின்றனர். பிறந்த நாள் விழாக்களின்போது சிலர் தங்கள் வயதைக் குறிக்கும் எண்ணிக்கையுடைய மெழுகுவத்திகளைக் "கேக்’கில் வைத்து ஏற்றி, பிறந்த நாள் பாட்டுப் பாடி, அவற்றை ஒரே முயற்சியில் அணைத்துக் கொண்டாடுவதைப் பார்க்கலாம்.

மேற்கோள்கள் 

விளக்குகள்